बांगलादेश क्रिकेट संघाचा श्रीलंका दौरा, २०१६-१७

बांगलादेश क्रिकेट संघाने मार्च-एप्रिल २०१७ दरम्यान श्रीलंका दौरा केला. दौऱ्यावर २-कसोटी, ३-एकदिवसीय आणि २-आंतरराष्ट्रीय ट्वेंटी२० सामन्यांची मालिका खेळवली गेली. दौऱ्यावरील दुसरा कसोटी सामना हा बांगलादेशचा १००वा कसोटी सामना होता. दौऱ्यावर कसोटी मालिकेआधी दोन-दिवसीय आणि एकदिवसीय मालिकेआधी एक-दिवसीय सराव सामना खेळवण्यात आला. कसोटी मालिका, बांगलादेशचे राष्ट्रपिता बंगबंधू शेख मुजिबुर रहमान ह्यांच्या सन्मानार्थ जॉय बांगला चषकासाठी खेळवण्यात आली.

मालिकेआधी, श्रीलंकेचा कर्णधार ॲंजेलो मॅथ्यूजला हॅमस्ट्रींगच्या दुखापतीमुळे वळण्यात आले. त्याच्या ऐवजी रंगना हेराथची कर्णधार म्हणून नियुक्ती करण्यात आली. एकदिवसीय आणि टी२० मालिकेसाठी मॅथ्यूज तंदुरुस्त होऊ न शकल्याने उपुल तरंगाकडे दोन्ही मालिकांचे कर्णधारपद सोपविण्यात आले.

बांगलादेशने दुसऱ्या कसोटीमध्ये ४ गडी राखून विजय मिळविला आणि कसोटी मालिका १-१ अशी बरोबरीत सुटली,. हा बांगलादेशचा श्रीलंकेविरुद्ध पहिला कसोटी विजय. हा त्यांचा एकूण नववा आणि परदेशातील चवथा कसोटी विजय. तीन पैकी दुसरा सामना पावसामुळे रद्द झाला, त्यामुळे एकदिवसीय मालिका १-१ अशी बरोबरीत सुटली. टी२० मालिकासुद्धा १-१ अशी बरोबरीत सुटली.

तिसऱ्या सामन्यात षटकांची गती कमी राखल्याने एकदिवसीय मालिकेनंतर, बांगलादेशचा कर्णधार, मशरफे मोर्तझाला एका सामन्यासाठी निलंबित केले गेले. त्यामुळे मे २०१७ मधील, २०१७ आयर्लंड त्रिकोणी मालिकेच्या बांगलादेशच्या पहिल्या सामन्यात तो खेळू शकणार नाही. पहिल्या टी२० मालिकेच्या नाणेफेकी आधी, मशरफेने, मालिकेनंतर आंतरराष्ट्रीय टी२० मधून निवृत्त होत असल्याची घोषणा केली.

संघ

बांगलादेशी कर्णधार मुशफिकुर रहिमला केवळ फलंदाज म्हणून खेळण्यास सांगण्यात आले. लिटन दासची यष्टीरक्षक म्हणून निवड करण्यात आली. परंतू, दुसऱ्या कसोटीआधी सरावादरम्यान बरगड्यांना खालेल्या फ्रॅक्चरमुळे मुशफिकुर रहिमला शेवटच्या कसोटीमध्ये पुन्हा यष्टीरक्षकाची भुमिका पार पाडावी लागली.
कुशल परेराला पहिल्या दोन एकदिवसीय सामन्यांसाठी श्रीलंकेच्या संघातून वगळण्यात आले, परंतु तिसऱ्या आणि शेवटच्या सामन्यासाठी तो तंदुरुस्त होण्याची आशा आहे.
मर्यादित षटकांच्या सामन्यांची मालिका सुरू होण्याआधी मेहदी हसनला बांगलादेशच्या एकदिवसीय संघात निवडण्यात आले.
पहिल्या एकदिवसीय सामन्यात हात फ्रॅक्चर झाल्याने निरोशन डिक्वेल्लाला उर्वरित मालिकेतून वगळण्यात आले.
दिलरुवान परेरा, नुवान कुलशेखर आणि नुवान प्रदीपची श्रीलंकेच्या एकदिवसीय संघात निवड करण्यात आली.
नुवान परेराची श्रीलंकेच्या टी२० संघात निवड करण्यात आली, आणि त्याचबरोबर तंदुरुस्तीच्या कारणामुळे तो खेळू न शकल्यास त्याच्याऐवजी बदली खेळाडू म्हणून संदुन वीराक्कोडीची निवड करण्यात आली.

सराव सामने

दोन दिवसीयः बांगलादेश वि. श्रीलंका क्रिकेट अध्यक्षीय XI

एक दिवसीयः बांगलादेश वि. श्रीलंका क्रिकेट अध्यक्षीय XI

कसोटी मालिका

१ली कसोटी

२री कसोटी

एकदिवसीय मालिका

१ला सामना

२रा सामना

३रा सामना

टी२० मालिका

१ला टी२० सामना

२रा टी२० सामना

संदर्भ आणि नोंदी

बाह्यदुवे
 मालिका मुख्यपान-इएसपीन क्रिकइन्फो

इ.स. २०१७ मधील खेळ
इ.स. २०१७ मधील क्रिकेट
श्रीलंकेमधील क्रिकेट
बांगलादेशमधील क्रिकेट
२०१६-१७
श्रीलंका
बांगलादेश